அரசு கலை மற்றும் அறிவியல் கல்லூரி

பேராவூரணி

முதுகலை தமிழ், முதலாம் ஆண்டு

அற இலக்கியம்

Sub Code: P16TA23

Maximum: 75 Marks

பகுதி-அ ( 10 X 2 = 20 )

அனைத்து வினாக்களுக்கும் ஓரிரு சொற்களில் விடையளிக்க.

1.திருக்குறள் – சிறு குறிப்பு தருக.

பதினெண் கீழ்க்கணக்கு நூல்களில் அறம் சார்ந்த நூல். அறம், பொருள், இன்பம் என்னும் முப்பிரிவுகளைக் கொண்டதால் முப்பால் என்று அழைக்கப்படுகிறது. 133 அதிகாரங்களையும் 1330 குறட்பாக்களையும் கொண்டது. நான்மறை, தெய்வமறை எனப் போற்றப்பெறும் சிறப்பினை உடையது. குறள் வெண்பாவில் அமைந்ததால் வள்ளுவர் வெண்பா, இனிகுறள் வெண்பா எனப் போற்றப்பெறும் சிறப்பினையும் கொண்டது. திருக்குறளுக்குப் பல உரைகள் உண்டு.

2.திருவள்ளுவரின் வேறு பெயர்கள் யாவை?

திருவள்ளுவரின் வேறு பெயர்கள்

நாயனார்,

தேவர்,

முதற்பாவலர்,

தெய்வப்புலவர்,

நான்முகன்,

மாதானுபங்கி,

செந்நாப் போதார்,

பொய்யில் புலவர்,

பெருநாவலர்.

3.’ பாம்பறியும் பாம்பின் கால் ‘ என்னும் பழமொழி உணர்த்தும் செய்தி யாது?

பாம்பறியும் பாம்பின் கால் என்னும் பழமொழி பாம்பினுடைய கால்களை அதற்கு இனமான பாம்புகளே அறியும். அதுபோல அறிவு மிக்கவரது அறிவினை ஆராய்து அறிதல் அறிவு மிக்கவருக்கே உளதாகும். சிறப்பில்லாத மக்களுக்கு அது முடியாது. கல்வியில் சிறந்தோரை கல்வியில் சிறந்தோரே அறிய முடியும்.

4.அறிவினர் மாண்பு எத்தகையது?

“ ஆயிரவ ரானும் அறிவிலார் தொக்கக்க ஏசு

மாயிறு ஞாலத்து மாண்பொருவன் போர்கலன்

பாயிருள் நீக்கும் மதியம்போல் பன்மீனும்

காய்கலா வாகு நிலா”

ஆனும் என்பது ஆயினும் என்பதன் சுருக்கம். பல நட்சத்திரங்கள் திரண்டாலும் ஒரு சந்திரனைப் போல் உலகிற்கும் பயன்படாமை போல அறிவிலார் பலர் திரண்டாலும் அவரால் உலகிற்கும் பயன் சிறிதும் இல்லாமையாகும்.

5.”ஆலும் வேலும் பல்லுக்குருதி , நாலும் இரண்டும் சொல்லுக்குருதி “ இப்பழமொழியின் கருத்து யாது?

ஆலமரத்தின் குச்சியும் வேலமரத்தின் குச்சியும் எப்படி பல்லுக்கு உறுதி தருகின்றனவோ , அது போல நான்கு அடிகளால் ஆன நாலடியாரையும், இரண்டு அடிகளாலான திருக்குறளையும் கற்றவர்கள் சொல்வன்மையும் மன உறுதியும் பெற்றவர் ஆகிறார்கள்.

6.நாலடியாரில் கூறப்படும் நிலையான நட்பு பற்றி கூறுக.

கொம்பிலிருக்கும் பூவைப்போல முன்னே முகம் மலர்ந்து பின்பு குவியாமல் விரும்பினதே விரும்பினதாய் இருப்பது நட்பு. தோண்டப்பட்ட குளத்திலிருக்கும் பூவைப்போல முதலில் முகமலர்ச்சியைக் காட்டி பிறகு முகம் சுருங்கிப் போகின்றவர்களை விரும்புகின்றவர்களும் நட்பு கொள்கின்றவர்களும் இல்லை.

7.மேன்முறையாளர் தொழில் எத்தகையது?

“தன்குணங் குன்றாத் தகைமையும் தாவில்சீர்

இன் குண்ணத்தார் ஏவின செய்தலும்”

தம் குடிப்பிறப்பின் பெருமையை அழியாமலும் இனிய குணம் உடையவர்கள் சொல்லியதை செய்தலும் நன்கு உணர்ந்த வேதங்களை கற்றவர் வழிச் செல்லுதலும் மேன்முறையாளர் தொழில் ஆகும்.

8.தூக்கம் இல்லாதவர்கள் யாவர்?

கள்வமென் பார்க்குந் துயிலில்லை காதலிமாட்டுந்

உள்ளம்வைப் பார்க்குந் துயிலில்லை ஒண்பொருள்

செய…………………………………………………………………….

திருடுவமென்று சோர்வு நேரம் பார்ப்பார்க்கும் காதலியிடத்தில் விருப்பம் வைத்திருப்பார்க்கும் சிறந்த செல்வப் பொருளை பெருக்குவமென்று கருதியிழைப்பார்க்கும், தேடிய அப்பொருளைக் களவாலும் பிறவற்றாலுங் கெடாதபடி பாதுகாப்பவர்க்கும் தூக்கம் மடிப்பதில்லை.

9.மானிடவற்கு இனிமையான கருத்துக்கள் யாவை?

மான மழிந்தபின் வாழாமை முன்னினிதே

தான மழியாமைத் தானடங்கி வாழ்வினிதே.

தனக்கு மானம் அழிந்தபின் உயிர் வாழாமை இனிது.. தானிருந்து வாழும் இருப்புச் சிதையாவகை தானடங்கி வாழ்தல் இனிது. குற்றம் ஓன்றும் இன்றி மிக்க பொருளுடைமை எல்லா மக்கட்கும் இனிது.

10.இனியவை நாற்பதின் ஆசிரியர் யார்?

இனியவை நாற்பதின் ஆசிரியர் பூதஞ்சேந்தனார்.இந்நூலில் ஒவ்வொரு பாடலிலும் மக்களுக்குத் தேவையான இனிய கருத்துக்கள் கொடுக்கப்பட்டு உள்ளது.

பகுதி-ஆ ((5 X 5 = 25)

அனைத்து வினாக்களுக்கும் இரண்டு பக்க அளவில் விடையளிக்க.

11.(அ) “புறங்கூறாமை” என்னும் அதிகாரத்தில் கூறப்பட்டுள்ள செய்திகளை எடுத்துரைக்க.

புறங்கூறாமையால் நிகழும் நன்மை:

அறம் கூறான் அல்லசெயினும் ஒருவன்

புறம் கூறான்என்றல் இனிது.

ஒருவன் அறத்தைப் போற்றாது தீய செயல்களை செய்பவன் ஆனாலும் புறங்கூறாதவன் என்று சொல்லும்படி நடந்தால் அதுவே சிறப்பாகும்.

புறங்கூற்றினது கொடுமை:

அறனழீஇ அல்லவை செய்தலின் தீதே

புறனழீஇப் பொய்த்து நகை.

பிறரைக் காணாவிடத்து அவனை இகழ்ந்து பேசி அவனைக் கண்டவுடன்

புகழ்ந்து பேசி வாழ்தல் வாழ்வதை விட இறப்பதே மேலானது என்கிறது.

புறங்கூறுவாரின் குற்றம்:

அறஞ்சொல்லும் நெஞ்சத்தான் அன்மை புறஞ்சொல்லும்

புன்மையாற் காணப் படும்.

பிறருடைய குற்றங்களைக் கூறுகின்றவனின் இழிசெயல்களுள் இழிந்தவற்றை பிறர் ஆராய்ந்து எடுத்துக் கூறுவர்.

புறங்கூற்றினை ஒழித்தல்:

ஏதிலார் குற்றம்போல் தம்குற்றம் காண்கிற்பின்

தீதுண்டோ மன்னும் உயிர்க்கு.

பிறர் குற்றங்களைக் காண்பது போல ஒருவர் தம் குற்றத்தையும் காண்பாராயின் அவருக்கு எத்தீங்கும் உண்டாகாது.

(ஆ) திருக்குறளில் கூறப்பட்டுள்ள மழையின் சிறப்புகளை விளக்குக.

மழையின் சிறப்புகள்:

வான்நின் றுலகம் வழங்கி வருதலால்

தான்அமிழ்தம் என்றுணர்தல் பற்று.

இவ்வுலகம் நிலைபெற்று இருப்பதற்கு காரணம் கடமை தவறாது பெய்யும் மழையே. மழை அமிழ்தம் போன்றது.அமிழ்தம் அருந்துவோர் சாக மாட்டார் என்பது சான்றோர் வாக்கு. அதுபோல் மழையாகிய அமிழ்தம் உயிர்கள் எல்லாவற்றையும் காக்கின்ன்றது.

ஏரின் உழாஅர் உழவர் புயலென்னும்

வாரி வளங்குன்றிக் கால்.

மேகம் மழையைப் பொழிந்து உதவாவிட்டால் உழவர்கள் தங்கள் உழுதொழிலையே நிறுத்திவியிநரும் உழவுத் தொழில் உயிர்காத்து தொழில் நடைபெற மழை வேண்டும். உலகை வாழ வைப்போர் உழவரே என்பது கருத்து.

கெடுப்பதூம் கெட்டார்க்குச் சாய்வாயிற்றாங்கே

எடுப்பதூம் எல்லாம் மழை.

மக்கள் வாழ்வைக் கெடுப்பதும் மழை. வாழ்வை கொடுப்பதும் மழை. இதனால் மழையினது வலிமையும் இன்றியமையாமையும் மக்களுக்கு உணர்த்தப்பட்டன.

விசும்பின் துளிவீழின் அல்லாமற் றாங்கே

பசும்புல் தலைகாண்பு அரிது.

வானத்திலிருந்து துளி மழையாவது பெய்தால்தான் பூமியில் புல்கூட முளைக்க முடியும். அது பொய்த்துவிட்டால் புல்லும் தலைகாட்டாது, கொடிய வறட்சியே ஏற்படும். மனித உயிர்கள் மடியும்.

12.(அ) அறிவுடைமை குறித்து விளக்குக.

அறிவின் மாண்பு:

அறிவினால் மாட்சியொன்று இல்லா ஒருவன்

பிறதினால் மாண்டது எவனாம் – பொறியின்

மணியென்னும் சாந்தமும் மாலையும் இன்ன

அணியெல்லாம் ஆடையின் பின்.

ஆடையில்லானை அணிகள் அழகுறச் செய்யாமை போல அறிவில்லானைச் செல்வம் பெருமையுறச் செய்யாது. பொழிவுப் பெறச் செய்தலின் பொறி என்பது சாணை என்னும் பொருளாதாயிற்று செல்வம் இரண்டனும் கல்விச் செல்வம்.பிரிக்கப்பட்டமை பிரிது என்பது செல்வம் என்னும் பொருளாதாயிற்று.

அறிவினர் மாண்பு :

ஆயிரவ ரானும் அறிவில்லார் தொக்கக்கார்

மாஇரு ஞாலத்து மாண்பு ஒருவன் போல்தலப்

பாய்இருள் நீக்கும் மதியம்போல் பல்மீசை

காய்கலா ஆகும் நிலா.

ஆனும் என்பது ஆயினும் என்பதன் சுருக்கம். பல நட்சத்திரங்கள் திரண்டாலும் ஒரு சந்திரனைப் போல் உலகிற்கும் பயன்படாமை போல அறிவிலார் பலர் திரண்டாலும் அவரால் உலகிற்கும் பயன் சிறிதும் இல்லாமையாகும்.

(ஆ)குடிப்பெருமையின் சிறப்புகள் குறித்து எழுதுக.

தாயானும் தந்தையா லானும் மிகவின்றி

வாயின்மிக் கூறும் அவர்களை ஏத்துதல்

நோயின்(று) எனினும் அடுப்பின் கடைமுடங்கிக்

நாயைப் புலியாம் எனல்.

தாயினாலே ஆனாலும் , தந்தையினாலே யானாலும் யாதாயினும் ஒரு சிறப்புக் கூறப்படுதல் இல்லாமலே தம் வாயினாலேயே தம்மைப் பெருமையாக் கூறும் தற்புகழ்ச்சியர்கள் பிறரும் புகழ்த்தல் புகழ்பவருக்கு ஒரு துன்பமும் தருவதென்று என்றாலும் அது அடுப்பின் ஓரத்தில் முடங்கிக் கிடக்கும் நாயினைப் புலியாக்கும் என்று சொல்வது போல் பொருத்தமில்லாத பொய்ப்புகழ்ச்சியே ஆகும்.

13.(அ) சான்றோர் பண்பினையும் நட்பினையும் நாலடியார் வழி நின்று விளக்குக.

சான்றோர் மாண்பு:

கல்லாதுபோகிய நாளும் பெரியவர் கண்

செல்லாது வைகிய வைகலும் – ஒல்வ

தொடாஅ தொழிந்த பகலும் உரைப்பின்

படாஅம் பண்புடையார் கண்.

பெரியாரைப் பிழையாமை என்னும் பகுதியில் அமைந்துள்ளது. நூல்களைக் கற்காது கழிந்த காலமும் தகுதியுடைய பெரியவர்களை நாடிச் செல்லாத காலமும், தக்கவர்களுக்கு அவர்களுக்குத் தேவையானவற்றைக் கொடுக்காது கழிந்த காலமும் பயனற்றது எனில் பண்புடையோர் அவ்வாறு காலத்தை வீணாக்கார். தகுதியான நேரத்தில் தகுதியானவற்றை செய்வது பண்புடையாரின் பண்பாகும்.

நட்பாராய்தல்:

கோட்டுப்பூப்போல மலர்ந்து பின் கூம்பாது

வேட்டதே வேட்டதாம் நட்பாட்சி தோட்ட

கயப்பூப்போல முன்மலர்ந்து பின்கூம்பு வாரை

நயப்பாரும் நட்பாரும் இல்.

கொம்பிலிருக்கும் பூவைப்போல முன்னே முகம் மலர்ந்து பின்பு குவியாமல் விரும்பினதே விரும்பினதாய் இருப்பது நட்பு. தோண்டப்பட்ட குளத்திலிருக்கும் பூவைப்போல முதலில் முகமலர்ச்சியைக் காட்டி பிறகு முகம் சுருங்கிப் போகின்றவர்களை விரும்புகின்றவர்களும் நட்பு கொள்கின்றவர்களும் இல்லை.

(ஆ)சுற்றந்தழாவில் கூறப்பட்டுள்ள செய்திகளை ஆராய்க.

வாயாவும் வருத்தமும் ஈன்றக்கால் நோவும்

கவாஅன் மகற்கண்டு தாய்மறந் தாஅங்கு

அசாஅத்தான் உற்ற வருத்தம் உசாஅத்தான்

கேளிரைக் காணக் கெடும்.

மக்கட்பேறு காலத்தில் பெண்களுக்கு உண்டாகும் மசக்கை நோயும் , அதனால் உண்டாகும் துன்பமும் பிள்ளையைப் பெற்ற தாய்க்குக் குழந்தையைப் பெற்றவுடன் மறந்து போய் மகிழ்ச்சி உண்டாவது போலச் செல்வத்தை தேடும் முயற்சியில் உண்டாகும் மனத் தளர்ச்சி பகிர்ந்துண்ணச் சுற்றத்தாரைக் காணுகிறபோது மறைந்துவிடும்.

அடிமண்டு போழ்தின் அடைந்தவர்கட் கெல்லாம்

நிழலின்மரம்போல் நேரொய்த் தாங்கும் – பழுமரம்போல்

பல்லார் பயன்றுய்ப்பத் தான்வருந்தி வாழ்வதே

நல்லார் மகட்கு கடன்.

வெப்பத்தால் வாடி வருந்தி ஒதுங்கி நிழல் தேடி வருபவர்களுக்கு மரம் நிழல் தந்து உதவுகிறது. அதே போல் பழுத்த மரங்கள் அண்டியவர்க்கு உண்ணக் கனி கொடுத்து உதவுகின்றன.

14.(அ) அறியாமையால் வரும் கேடுகள் குறித்து எழுதுக.

கல்லார்க் கினையாய் ஒழுகலும் காழ்கொண்ட

இல்லாளைக் கோலால் புடைதலும் இம்மூன்றும்

அறியாமையால் வரும் கேடு.

கல்லாதவரிடம் சேரலும் , மன வலிமைக் கொண்ட மனைவியை கோலால் அடித்தலும் இல்லத்திற்கு அழைத்து வருவதும் ஒருவன் அறியாமையால் கேடுகள் ஆகும்.

சாவதற்கு உரிய செயல்:

பகைமுன்னர் வாழ்க்கை செயலும் தொகைநின்

பெற்றத்து கோலின்றிச் சேரலும் – முற்றன்னை

காய்வானைக் கைவாங்கி கோடலும் இம்மூன்றும்

சாவ றுவுவான் தொழில்.

தம் பகைவர் முன்னர் செல்வம் உடையராக இருந்தாலும் , பசுக் கூட்டங்களுக்கு இடையே கோல் இன்றி போவதும் பகைவரிடம் நட்புக் கொள்ளுதல் ஆகியவை எல்லாம் சாகவேண்டுமென்று நினைப்பவர்களின் செயல் ஆகும்.

(ஆ) தூக்கம் இழந்தோரின் தன்மைகளாக நாண்மணிக் கடிகை கூறுவனவற்றை விளக்குக.

கள்வமென் பார்க்குந் துயிலில்லை காதலிமாட்டுந்

உள்ளம்வைப் பார்க்குந் துயிலில்லை ஒண்பொருள்

செய்வமென் பார்க்குந் துயிலில்லை அப்ப்பொருள்

காப்பார்க்கும் இல்லை துயில்..

திருடுவமென்று சோர்வு நேரம் பார்ப்பார்க்கும் காதலியிடத்தில் விருப்பம் வைத்திருப்பார்க்கும் சிறந்த செல்வப் பொருளை பெருக்குவமென்று கருதியிழைப்பார்க்கும், தேடிய அப்பொருளைக் களவாலும் பிறவற்றாலுங் கெடாதபடி பாதுகாப்பவர்க்கும் தூக்கம் பிடிப்பதில்லை.

கற்றார்முன் தோன்றீரா கழிவிரக்கம் காதலித்தொன்று

உற்றார்முன் தோன்றா உறாமுதல் – தெற்றெள

அல்ல புரிந்தவர்க்கு அறந்தோன்றா எல்லாம்

வெகுண்டார்முன் தோன்றா கெடும்.

கழிந்த்து விட்ட பொருள்களைப் பற்றி துன்பம் கற்றுத் தெளிந்தாரிடத்தும் முயற்சித்துன்பம் வளக்கமுடையாரிடத்தும் , தீயவை செய்வாரிடத்தும் அறத்தின் உண்மைகள் எல்லா நன்மைகளும் சினந்தாரிடத்துந் தோன்றார்.

15.(அ) மானமுடையாரின் மதிப்புகள் குறித்து விளக்குக.

யானை யுடைய படைகாண்பின் முன்னினிதே

பூனைத்தின் றூனைதப் பெருக்காமை முன்னினிதே

கான்யாற் றடைகரை யூரினி தாங்கினிதே

மான முடையார் மதிவு.

1.யானைகளையுடைய சேனையைக் கண்டால் மிகவினிது..

2.பிறிதொன் றுனைத் தின்று தன்னூனைப் பெருக்காமை மிக வினிது.

3.காட்டியாற்றுக் கரை மருங்கினார் இனிது.

4.அது போல இனிது மானமுடையார் நினைப்பு.

(ஆ) அன்புடையவராய் இருப்பதற்கு உரிய தகுதிகள் யாவை?

தங்கண மார்புடையார் தாம்வாழ்தன் முன்னினிதே

யங்கண் விசும்பி னகனிலசுக் காண்பினிதே

பருங்கமில் செய்கைய ராகிப் பிரிந்தியார்க்கு

மாண்புடைய ராத லினிது.

தம்மாட்டுச் சேர்வுடையார் தாஞ் செல்வமுடையராதன் மிக இனிது. அங்கண் விசும்பின்கண் விரிந்த நிலாக் காண்டல் இனிது . குற்றமில் செய்கையிராகிப் பிரிந்த யாவர்க்கும் அன்புடையராதல் இனிது.

பகுதி-இ ( 3 X 10 = 30 )

எவையேனும் மூன்று வினாக்களுக்கு மட்டும் கட்டுரை அளவில் விடையளிக்க.

16.திருக்குறளில் கூறப்பட்டுள்ள வாழ்வியல் அறங்களை எடுத்துரைக்க.

குறிப்புச் சட்டகம்:

முன்னுரை,

அறமாவது யாது,

அறத்தினால் சுமக்கின்றது,

புறங்கூறுவாரின் குற்றம்,

வாழ்க்கை துணைநலம்,

விருந்தோம்பல் சிறப்பு,

முடிவுரை.

முன்னுரை:

பதினெண் கீழ்க்கணக்கு நூல்களில் அறம் சார்ந்த நூல். அறம், பொருள், இன்பம் என்னும் முப்பிரிவுகளைக் கொண்டதால் முப்பால் என்று அழைக்கப்படுகிறது. 133 அதிகாரங்களையும் 1330 குறட்பாக்களையும் கொண்டது. நான்மறை, தெய்வமறை எனப் போற்றப்பெறும் சிறப்பினை உடையது. குறள் வெண்பாவில் அமைந்ததால் வள்ளுவர் வெண்பா, இனிகுறள் வெண்பா எனப் போற்றப்பெறும் சிறப்பினையும் கொண்டது. திருக்குறளுக்குப் பல உரைகள் உண்டு.

அறமாவது யாது:

அறம் கூறான் அல்ல செயினும் ஒருவன்

புறம் கூறான்என்றல் இனிது.

ஒருவன் அறத்தினைப் போற்ற வேண்டுமெனில் புறங்கூறாதிருத்தலே சிறந்தது. அவ்வாறு இல்லாதபோது ஒருவன் அவன் இல்லாத போது அவனைப் பற்றி புறம் கூறிப் பேசுவதும் அவனை நேரேக் கண்டவுடன் புகழ்ந்து பேசுவதும் அறத்தைக் கெடுத்து பாவம் செய்வதை விடத் தீமையாகும்.

அறத்தினால் சுமக்கின்றது:

அறன்நோக்கி ஆற்றங் கொல்வையம் புறன்நோக்கி

புன்சொல் உரைப்பான் பொறை.

ஒருவன் இல்லாத போது பார்த்து அவனைப் பழித்துக் கூறுபவரின் உடலை இந்த உலகம் அறத்தை எண்ணி தான் சுமக்கின்றது போலும்.

புறங்கூறுவாரின் குற்றம்:

ஒருவன் புறங்கூறும் குணத்தைக் கொண்டு அவன் போற்றத்தக்க உள்ளம் இல்லாதவன் என அறியலாம்.

அறஞ்சொல்லும் நெஞ்சத்தான் அன்மை புறஞ்சொல்லும்

புன்மையாற் காணப் படும்.

வாழ்க்கை துணைநலம்:

தெய்வம் தொழஅள் கொழுநன் தொழுதெழுவான்

சொற்காத்துச் சோர்விலாள் பெண்.

வேறு தெய்வங்களை தேடி அலையாமல் தன் கணவனையே தெய்வமாகக் கருதி வாழும் மனைவி நினைத்தால் இயல்பாகப் பெய்யும் மழையையும் வேண்டும் பொழுது பெய்விக்க செய்ய முடியும்.

விருந்தோம்பல் சிறப்பு :

இருந்தோம்பி இல்வாழ்வ தெல்லாம் விருந்தோம்பல்

வேளாண்மை செய்தல் பொருட்டு.

ஒருவன் ஒருத்தியை மணந்து இல்லறம் நடத்துவதன் நோக்கம் வரும் விருந்தினரை வரவேற்று உபசரிப்பதே ஆகும்.

முடிவுரை:

இவ்வாறு மனிதன் தன் வாழ்க்கையின் எவ்வாறு நடக்க வேண்டும் எவ்வாறு நடக்க கூடாது என திருவள்ளுவர் நமக்கு தெளிவாகக் கூறுகின்றார்.

17.நட்பின் இயல்புகளாக நாலடியார் கூறும் செய்திகளை விளக்குக.

குறிப்புச் சட்டகம்:

முன்னுரை,

நட்பின் சிறப்பு,

மனமறியும் நட்ப,,

நட்பின் பிழைபொறுத்தல்,

பந்தமிலாளர் தொடர்பு,

முடிவுரை.

முன்னுரை:

பதினெண் கீழ்க்கணக்கு நூல்களில் நீதி நூலாக விளங்குவது நாலடியார். நானூறு பாடல்களைக் கொண்டது. சமண முனிவர்களால் பாடப்பெற்றது.”ஆலும் வேலும் பல்லுக்குருதி, நாலும் இரண்டும் சொல்லுக்குருதி” ஆகிய பழமொழிகள் நாலடியாரின் பெருமைகளை உணர்த்துவன.

நட்பின் சிறப்பு:

கருத்துணர்ந்து கற்றறிந்தார் கேண்மையெஞ் ஞான்றும்

கருத்திற் கரும்புதின் றற்றே – குருத்திற்

கெதிர்சலத்தின் றன்ன தகைத்தரோ என்றும்

மதுர மிலாளர் தொடர்பு.

கரும்பை நுனியில் இருந்து தின்றால் வர வர இனிமை அதிகமாவது போல் , கற்றோர் நட்பு நாலுக்கு நாள் இனிமை மிகும். அதற்கு எதிர் செலத்தின்றால் வரவர இனிமை குறைவது போல் கல்லாதார் நட்பு சுவை குறைந்து வெறுக்கப் படும் என்பதாகும்.

மனமறியும் நட்பு:

இப்பிறப் பெண்ணி இடைதிரியா ரென்பதோர்

நற்புடை கொண்டமை யல்லது-……………………………..

அழகிய மலைகள் உடைய நாட்டை உடைய மன்னனே! ஒருவன் உயர் குடிபிறப்பை நோக்கி ‘இவர் இடையில் மாற மாட்டார்‘ என்னும் நம்பிக்கையால் நட்புக் கொள்வதே அல்லாமல் பிறருடைய மனநிலையை அறிந்து நட்பு கொள்ள வேண்டும்.

நட்பின் பிழைபொறுத்தல்:

நல்லா ரெனத்தாம் நனிவிரும்பி கொண்டாரை

அல்லா ரெனினும் அடக்கி கொளல் வேண்டும்

நெல்லுக் குமியுண்டு நீருக்கு ………………………………………..

நெல்லுக்கு உமியாகிய குற்றம் உண்டு . நீருக்கு நுரையாகிய குற்றம் உண்டு.பூவிற்கும் புற இதழாகிய குற்றம் உண்டு. ஆதலால் இவர் நல்வர் என்று நண்பராக ஏற்றுக் கொள்ளப்பட்டவர்.

நட்பாராய்தல்:

கோட்டுப்பூப்போல மலர்ந்து பின் கூம்பாது

வேட்டதே வேட்டதாம் நட்பாட்சி தோட்ட

கயப்பூப்போல முன்மலர்ந்து பின்கூம்பு வாரை

நயப்பாரும் நட்பாரும் இல்.

கொம்பிலிருக்கும் பூவைப்போல முன்னே முகம் மலர்ந்து பின்பு குவியாமல் விரும்பினதே விரும்பினதாய் இருப்பது நட்பு. தோண்டப்பட்ட குளத்திலிருக்கும் பூவைப்போல முதலில் முகமலர்ச்சியைக் காட்டி பிறகு முகம் சுருங்கிப் போகின்றவர்களை விரும்புகின்றவர்களும் நட்பு கொள்கின்றவர்களும் இல்லை.

பந்தமிலாளர் தொடர்பு:

பெருகுவது போலத் தோன்றியதைத் தீம்பால்

ஒருபொழுதுஞ் செல்லாதே நந்தும்அருகெல்லாம்

சந்தன…………………………………………………………………………………

பக்கங்களில் எல்லாம் சந்தன தோப்புகளைக் கொண்ட மலைநாட்டு அரசனே அனபு இல்லாதவருடன் கொண்ட நட்பு வளர்வது போல தோன்றி வைக்கோலில் பற்றிய தீ போல் ஒரு கனபொழுது நில்லாது கெடும்.

முடிவுரை:

அறத்தால் வருவதே இன்பம் மற்றெல்லாம் புறத்தே புகழும் இல என கூறுவதற்கேற்ப அறத்தினால் வாழ்க்கை பயனுடையதாக மாற்ற இயலும்.

18.இனியவை நாற்பதில் கூறப்பட்டுள்ள இனிமையான கருத்துக்களை நும்பாடப்பகுதி கொண்டு ஆராய்க?

குறிப்பச் சட்டகம்:

முன்னுரை,

மானமுடையார் மதிப்பு,

அன்புடையாரின் தகுதிகள்,

பெருமைபோல் பீடு,

மானிடவற்கு எல்லாம் இனிது,

முடிவுரை.

முன்னுரை:

இனியவை நாற்பதின் ஆசிரியர் பூதஞ்சேந்தனார். இந்நூலில் நாற்பது வெண்பாக்களால் நான்கு இனியக் கருத்துகள் கூறப்பட்டுள்ளது.

மானமுடையார் மதிப்பு:

யானை யுடைய படைகாண்பின் முன்னினிதே

பூனைத்தின் றூனைதப் பெருக்காமை முன்னினிதே

கான்யாற் றடைகரை யூரினி தாங்கினிதே

மான முடையார் மதிவு.

1.யானைகளையுடைய சேனையைக் கண்டால் மிகவினிது..

2.பிறிதொன் றுனைத் தின்று தன்னூனைப் பெருக்காமை மிக வினிது.

3.காட்டியாற்றுக் கரை மருங்கினார் இனிது.

4.அது போல இனிது மானமுடையார் நினைப்பு.

அன்புடையாரின் தகுதிகள்:

தங்கண மார்புடையார் தாம்வாழ்தன் முன்னினிதே

யங்கண் விசும்பி னகனிலசுக் காண்பினிதே

பருங்கமில் செய்கைய ராகிப் பிரிந்தியார்க்கு

மாண்புடைய ராத லினிது.

தம்மாட்டுச் சேர்வுடையார் தாஞ் செல்வமுடையராதன் மிக இனிது. அங்கண் விசும்பின்கண் விரிந்த நிலாக் காண்டல் இனிது . குற்றமில் செய்கையிராகிப் பிரிந்த யாவர்க்கும் அன்புடையராதல் இனிது.

பெருமைபோல் பீடு:

அதற்சென்று வாழாமை யாற்ற வினிதே

குதர்சென்று கெள்ளாத கூர்மை யினிதே

யுயிர்………………………………………………………………….

வழிபோய் முயன்று வாழாமை மிக இனிது . யாதானும் ஒரு நூற்கும் பொருளைக் கோட்டி கொள்ளாத கூர்மை இனிது. கையின் உணவை உண்ணாத பெருமைப் போல் பெருமையுடையதில்லை.

மானிடவற்கு எல்லாம் இனிது:

மான மழிந்தபின் வாழாமை முன்னினிதே

தான மழியாமைத் தானடங்கி வாழ்வினிதே

……………………………………………………………….

தனக்கு மானம் அழிந்தபின் உயிர் வாழாமை இனிது.. தானிருந்து வாழும் இருப்புச் சிதையாவகை தானடங்கி வாழ்தல் இனிது. குற்றம் ஓன்றும் இன்றி மிக்க பொருளுடைமை எல்லா மக்கட்கும் இனிது.

முடிவுரை:

இனியவை நாற்பதில் வாழ்க்கைக்குத் தேவையான இனிமையான கருத்துகள் கூறப்பட்டுள்ளது.

19.பழமொழி நானூற்றில் கூறப்பட்டுள்ள செய்திகளை விளக்குக.

குறிப்பச் சட்டகம்:

முன்னுரை,

அறிவின் மாண்பு ,

அறிவினர் மாண்பு,

இயற்கையறிவின் சிறப்பு,

அறிவுடையாரிடம் அறிவுடையார் சிறப்பு,

முடிவுரை.

முன்னுரை:

பதினெண் கீழ்க்கணக்கு நூல்களில் அறநூலாக விளங்குவது பழமொழி நானூறு வெண்பாக்களைக் கொண்டது. ஒவ்வொரு வெண்பாவும் ஒரு பழமொழியை இறுதியில் கொண்டு முடிகிறது.

அறிவின் மாண்பு:

அறிவினால் மாட்சியொன்று இல்லா ஒருவரை

பிறதினால் மாண்டது எவனாம் – பொறியன்

.……………………………………………………………………………

ஆடையில்லானை அணிகள் அழகுறச் செய்யாமைப் போல அறிவில்லானைச் செல்வம் பெருமையுறச் செய்யாது என்பதாம் பொலிவு பெறச் செய்தாலின் பொறி என்பது சாணை என்னும் பொருளாயிற்று.

அறிவினர் மாண்பு:

ஆயிரவ ரானும் அறிவில்லார் தொக்கக்கார்

மாஇரு ஞாலத்து மாண்பு ஒருவன் போல்தலப்

பாய்இருள் நீக்கும் மதியம்போல் பல்மீசை

காய்கலா ஆகும் நிலா.

ஆனும் என்பது ஆயினும் என்பதன் சுருக்கம். பல நட்சத்திரங்கள் திரண்டாலும் ஒரு சந்திரனைப் போல் உலகிற்கும் பயன்படாமை போல அறிவிலார் பலர் திரண்டாலும் அவரால் உலகிற்கும் பயன் சிறிதும் இல்லாமையாகும்.

இயற்கையறிவின் சிறப்பு:

நற்கு அறிவு இல்லாரை நாட்டவும் மாட்டாதே

சொற்குறி கொன்ற துடியன் உறுத்துவ போல்

……………………………………………………………………  
 துடி தட்டினாலன்றி ஓசை உண்டாகாதுபோல இயற்கை அறிவில்லான் , எவ்வளவு தான் சொல்லறிவு இருந்தாலும் கற்றவராயினும் இயற்கை அறிவு இல்லாவிட்டால் கற்றும் பயன் இல்லை.

அறிவுடையாரிடம் அறிவுடையார் சேர்தல் :

ஆணமுடைய அறிவினார் தந்தல

மானும் அறிவி னவரைத் தலைப்படுத்தல்

……………………………………………………………………………….

அறிவுடையாரின் அறிவில்லார் சேர்ந்தால் அறிவுடையார் அவரை சிறந்தவறாக தலைப்படுத்துவார்கள்.

முடிவுரை:

பழமொழி நானூற்றில் இயற்கை அறிவின் சிறப்புகளை மேலே குறிப்பிட்ட செய்திகளை அறியலாம்.

20.திரிகடுகத்தில் கூறப்பட்டுள்ள அறக்கருத்துகளை எடுத்துரைக்க.

குறிப்புச் சட்டகம்:

முன்னுரை,

திரிகடுகம் போல மருந்து,

மேன்முறையாளர் தொழில்,

அறியாமையால் வரும் கேடு,

சாவதற்கு உரிய செயல்,

முடிவுரை.

முன்னுரை:

திரிகடுகம் சுக்கு , மிளகு, திப்பிலி இவை மூன்றின் கூட்டுப் பொருளே ஆகும். இம்மூன்று மருந்தும் ஒருவரின் உடல் நோயை போக்குவது போல இப்பாடலில் உள்ள மூன்று கருத்துகள் அறியாமை உள்ள நோயை போக்குகிறது.

திரிகடுகம் போல மருந்து:

அருந்ததி கற்பினார் கோளும் திருந்திய

தொல்குடியின் மாண்டார் தொடர்ச்சியும்- சொல்லின்

…………………………………………………………………………………

அருந்ததி போன்ற கற்பினை உடைய மகளிர் தோள்களும் பழமையான குடிப்பிறப்பினை உடைய பெரியோர் சொல்லில் ஏற்படும் தவறுகளை நீக்கும் வல்லவர்கள் கொண்ட நட்பானது திரிகடுகம் போல உள்ள மருந்தாகும்.

மேன்முறையாளர் தொழில்:

“தன்குணங் குன்றாத் தகைமையும் தாவில்சீர்

இன் குண்ணத்தார் ஏவின செய்தலும்”

தம் குடிப்பிறப்பின் பெருமையை அழியாமலும் இனிய குணம் உடையவர்கள் சொல்லியதை செய்தலும் நன்கு உணர்ந்த வேதங்களை கற்றவர் வழிச் செல்லுதலும் மேன்முறையாளர் தொழில் ஆகும்.

அறியாமையால் வரும் கேடு:

கல்லார்க் கிளையாய் ஒழுகலும் காழ்கொண்ட

இல்லாளைக் கோலால் புடைதலும்- இல்லம்

……………………………………………………………………………

கல்லாதவரிடம் சேரலும் , மன வலிமை கொண்ட மனைவியை கோலால் அடித்தலும் அஅறிவில்ல்லாத சிரியாரை இல்லத்திற்கு அழைத்து வருவதும் ஒருவனுக்கு அறியாமையால் வரும் கேடு ஆகும்.

சாவதற்குரிய செயல்:

பகைமுன்னர் வாழ்க்கை செயலும் தொகைநின்

பெற்றத்து கோலின்றிச் சேரலும் – முற்றன்னை

காய்வானைக் கைவாங்கி கோடலும் இம்மூன்றும்

சாவ றுவுவான் தொழில்.

தம் பகைவர் முன்னர் செல்வம் உடையராக இருந்தாலும் , பசுக் கூட்டங்களுக்கு இடையே கோல் இன்றி போவதும் பகைவரிடம் நட்புக் கொள்ளுதல் ஆகியவை எல்லாம் சாகவேண்டுமென்று நினைப்பவர்களின் செயல் ஆகும்.

முடிவுரை:

திரிகடுகத்தில் மேலே கூறப்பட்டுள்ள செய்திகள் மனிதன் மனதில் உள்ள அறியாமையை போக்குகின்றது.